**TIRGUS IZPĒTE**

**“Drukas iekārtu alternatīvo toneru/ kārtridžu kasešu piegāde Balvu novada bāriņtiesai”**

**(ID Nr. BNP TI 2024/30)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Pasūtītājs, kura vajadzībām tiek veikta tirgus izpēte | **Balvu novada bāriņtiesa**,Reģ.Nr.40900023335,Raiņa iela 52, Balvi, Balvu nov., LV-4501 |
| Kontaktpersona saistībā ar tirgus izpētes priekšmetu | Balvu novada bāriņtiesas priekšsēdētāja Diāna Astreiko, mob.27809426 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Olīvija Tuvi, mob.28080749, e-pasts: olivija.tuvi@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Drukas iekārtu alternatīvo toneru/ kārtridžu kasešu (turpmāk – Preces) piegāde Balvu novada bāriņtiesai, atbilstoši Tehniskajai specifikācijai (skat. 1.pielikumu).

2.2. Pretendents nevar iesniegt piedāvājumu variantus.

**3. Piedāvājuma izvēles kritērijs:** zemākā cena par vienību summu.

**4. Līgumu slēdz pasūtītājs, kura vajadzībām veikta tirgus izpēte:** Balvu novada bāriņtiesa.

**5. Preču piegādes vieta:** Raiņa iela 52, Balvi, Balvu nov.

**6. Preču piegādes apjoms:** līguma darbības laikā, pasūtītājs iepērk Preces pēc faktiskās nepieciešamības.

**7. Līguma darbības termiņš un izpildes nosacījumi:**

7.1. Līguma darbības termiņš – 36 (trīsdesmit seši) mēneši no līguma noslēgšanas vai līdz maksimālās līguma summas – EUR 9999,99 bez PVN sasniegšanai, vai līdz jaunam līgumam, kas noslēgts Publisko iepirkumu likuma kārtībā, atkarībā no tā, kurš no nosacījumiem iestāsies pirmais.

7.2. Preces tiks iepirktas atkarībā no faktiskās nepieciešamības, vienlaikus, nepārsniedzot līguma maksimālo darbības termiņu – 36 mēnešus un kopējo līgumcenas apjomu – EUR 9999,99 bez PVN.

**8. Līgumcena:** Preču vienību cenās jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde. Piedāvātā cena ir nemainīga visu līguma darbības laiku.

**9. Apmaksas kārtība:** Apmaksa tiek veikta par katru mēnesi, 30 (trīsdesmit) dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas, atbilstoši piegādāto Preču apjomam. Līguma darbības laikā apmaksas kārtība nevar tikt mainīta.

**10. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**11. Prasības pretendentam:**

11.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

11.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

11.3. Piedāvājums jāparaksta paraksttiesīgai personai.

11.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) . Pārbaude tiek veikta tikai pretendentam, kuram tiks piešķirtas līguma slēgšanas tiesības.

**12. Iesniedzamie dokumenti:**

12.1. Finanšu/ Tehniskais piedāvājums (skat. 2.pielikumu).

12.2. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

12.3. Ārvalstīs reģistrētām personām:

12.3.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

12.3.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**13. Piedāvājuma iesniegšanas datums, laiks, vieta, veids:**

13.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **21.03.2024., plkst.13.00**.

13.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

13.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 13.1.punktā norādītajam piedāvājumu iesniegšanas termiņam.

13.4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai uz e-pasta adresi: dome@balvi.lv , vēstules tēmā norādot*: “Piedāvājums tirgus izpētei ar ID Nr. BNP TI 2024/30”*.

13.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *“Drukas iekārtu alternatīvo toneru/ kārtridžu kasešu piegāde Balvu novada bāriņtiesai”, ID Nr. BNP TI 2024/30. Neatvērt līdz 21.03.2024., plkst.13.00”*.

**14. Papildus informācija:**

14.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

14.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

14.2.1. pagarina piedāvājumu iesniegšanas termiņu;

14.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

14.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

14.3. Pasūtītājam nav pienākums veikt pilnīgi visas 14.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 14.2.punkta apakšpunktos norādītās darbības.

14.4. Ja pasūtītājam, secīgi veicot 14.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

14.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

14.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

14.7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

14.8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.

14.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

14.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

14.11. Par jebkuru informāciju, kas ir konfidenciāla, pretendentam jābūt īpašai norādei.

14.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**15. Rezultātu paziņošana:**

15.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

15.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

15.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**16. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums

1.pielikums

Tirgus izpētei

“Drukas iekārtu alternatīvo toneru/ kārtridžu kasešu

piegāde Balvu novada bāriņtiesai”

(ID Nr. BNP TI 2024/30)

**TEHNISKĀ SPECIFIKĀCIJA**

**“Drukas iekārtu alternatīvo toneru/ kārtridžu kasešu piegāde Balvu novada bāriņtiesai”**

**(ID Nr. BNP TI 2024/30)**

**Tirgus izpētes priekšmets:** Drukas iekārtu alternatīvo toneru/ kārtridžu kasešu (turpmāk – Preces) piegāde Balvu novada bāriņtiesai, atbilstoši tabulā sniegtajai informācijai par iestādes rīcībā esošajām drukas iekārtām.

**Drukas iekārtu saraksts:**

|  |  |  |  |
| --- | --- | --- | --- |
| **Nr.****p.k.** | **Drukas iekārtas****nosaukums, modelis** | **Drukas iekārtu skaits** | **Tonera/****kārtridža krāsa** |
| 1. | Canon MF 3010 A4 | 1 | melns |
| 2. | HP Laser Jet 1018 | 1 | melns |
| 3. | Multifunkciju iekārta Canon MF 4550D | 1 | melns |
| 4. | HP Laser Jet 1005 | 1 | melns |
| 5. | Samsung EP27/EP26 | 1 | melns |
| 6. | HP Laser Jet Pro MFP M426DW | 1 | melns |
| 7. | Printeris CF226X | 1 | melns |
| 8. | Multifunkcionāraisprinteris Canon i\_SENSYS MF 237 | 1 | melns |
| 9. | Lāzerprinteris Canon LBP6030W USB | 2 | melns |
| 10. | HP LaserJet MFP M28w | 1 | melns |
| 11. | Canon LaserBase MF 3240 | 1 | melns |
| 12. | Lāzerprinteris Brother HL L2300D | 2 | melns |
| 13. | Samsung MLT-D1042S | 1 | melns |
| 14. | Samsung Xpress M207OW | 1 | melns |
| 15. | Canon Laser Jet 85A | 1 | melns |
| 16. | HP Laser Jet 1018 | 1 | melns |
| 17. | Canon HP Lase Jet 1022n | 2 | melns |

Piedāvātajām Precēm ir jābūt saderīgām ar norādītajām drukas iekārtām.

Katra atsevišķa pasūtījuma piegādes laiks – 7 (septiņu) dienu laikā pēc Preču pieteikšanas dienas (ja līdzēji nav vienojušies savādāk).

Preces piegādes adrese – Raiņa iela 52, Balvi, Balvu nov., LV-4501.

2.pielikums

Tirgus izpētei

“Drukas iekārtu alternatīvo toneru/ kārtridžu kasešu

piegāde Balvu novada bāriņtiesai”

(ID Nr. BNP TI 2024/30)

**FINANŠU/ TEHNISKAIS PIEDĀVĀJUMS**

**“Drukas iekārtu alternatīvo toneru/ kārtridžu kasešu piegāde Balvu novada bāriņtiesai”**

**(ID Nr. BNP TI 2024/30)**

**Skat. datni “2\_pielikums\_Finanšu\_Tehn\_piedaav”**